Abdullah Haron

Abdullah Haron (8 Februari 1924 - 27 September 1969), juga dikenali sebagai Imam Haron, ialah seorang ulama Afrika Selatan dan aktivis anti-apartheid.  Dia terkenal dengan aktivisme anti-apartheid. Dia dibunuh oleh Polis Afrika Selatan era apartheid pada tahun 1969. Pihak polis semasa itu mengatakan kalau ia maut kerana jatuh dari tempat tinggi. Haron telah dianugerahkan Order of Luthuli secara  pada 2014 untuk "sumbangan luar biasa beliau untuk meningkatkan kesedaran tentang ketidakadilan politik". Isteri Beliau yang masih hidup, Galiema yang mewakili pemberian anugerah.

 Kehidupan awal 
Haron lahir pada 8 Februari 1924 di Claremont, Cape Town dari salah satu keluarga Melayu yang terpandang. Ketika itu lima marga Melayu yang ahli keluarganya banyak menjadi orang besar adalah: Fakier, Sadan, Hattas, Galant and Ganief. Beliau anak terakhir dari lima bersaudara. Ibunya, Asa Martin wafat semasa Harun masih sangat. Ayahnya Amarien mengasuhkannya kepada adiknya yang belum memiliki anak, Maryam dan bibinya membesarkannya.

Haron menyelesaikan pendidikan hingga Darjah 6 di Sekolah Talfalah, menyokong aktiviti sekolahnya hingga dia dijodohkan dengan Galiema Sadan pada 15 Mac 1950. 

 Pendidikan 
Selepas beberapa tahun menikah, Haron berguru pada Syekh Abdullah Taha Gamieldien (maut 1946). Kemudian beliau meneruskan pendidikannya ke Mekkah dan berguru dengan As-Syaikh Alawi bin Abbas al-Maliki al-Hasani (maut 1986). Selepas kembali ke Cape, dia sempat berguru selama beberapa bulan pada Ismail Ganief (maut 1958). Pada satu kesempatan, Ismail berkata bahawa ilmu yang dimiliki oleh Haron sebenarnya telah jauh melebihi dirinya. Claremont memerlukan pemimpin yang dapat mengarahkan umat ke jalan yang lurus.

 Aktiviti anti-apartheid 
Dia rasmi dipilih sebagai Imam Masjid Al-Jamia Claremont, Cape Town pada 1955 dan secara aktif mengajak kepada masyarakat untuk menolak tetapan pentadbiran apartheid. Pads 1958 dia menubuhkan Gerakan Pemuda Muslim Claremont bersama Abu Bakar Fakier, Ismail Saban, Sait Galant, Sedick Galant, Karriem Sadan, Abu Bakar Hattas, Rashaad Saban dan lainnya. Pada 1960, dia mengasaskan akhbar berbahasa Afrikaans bernama Muslim News (1960-1986) selepas berkongsi dengan Organisasi Muslim Afrika Selatan. Perwakilan dari pertubuhan itu ialah: Mr Abdul Kays, Mr Gulzar Khan, Mr M. Mukaddam, Mr Abdul-Rashied Sayyid dan Sir Zubayr Sayyid.

Pada tahun yang sama, Afrika Selatan mula menggalakan Akta Group Areas dari sepanjang jalan Jefferson Road, Lansdowne hingga Repulse Road. Beliau dipindahkan paksa dari rumahnya ke Athlone. Haron menentang keras keputusan itu dan dia menyampaikan di depan bangunan Dewan Cape Town pada 7 Mei 1961 bahawa Akta Group Areas hal yang  "keji, barbarian dan tidak ada di dalam ajaran Islam".

Pada tahun 1968, dia melawat ke Mekkah untuk bertemu dengan Raja Faisal dari Arab Saudi dan Menteri Pendidikan ketika itu, Hasan Abdullah Ali. Dia kemudian melawat ke Cairo dan bertemu dengan perwakilan Muslim, pertemuan itu dihadiri oleh ahli Kongres Pan Afrika dan Parti ANC. Haron pergi ke London, terlebih dahulu dia pergi ke Belanda dan berangkat ke Britania Raya dari sana. Di Negara itu dia bertemu dengan Lars Gunner Erickson. Lars memberitahu Haron bahawa Pentadbir Afrika Selatan ingin menghukumnya kerana tidak mahu berhenti menentang tetapan mereka. 

Lars setuju pada pandangan Haron, Apartheid harus dihentikan. Dia menyarankan bahawa perjuangannya harus diteruskan dari luar negara. Beliau membuat paspor ke Kanada, tetapi surat izinnya ditolak. Haron pulang ke Cape Town beberapa bulan selepas mendengar kesihatan ayahnya yang semakin menurun.

 Kematian 
Haron ditangkap beberapa hari selepas melihat keadaan ayahnya. Dia dibawa ke Stesen Polis Caledon (kini Stesen Plaza Cape Town) pada 28 Mei 1969. Polis yang memimpin kesnya ialah Spyker van Wyk. Dia ditahan selama 123 hari lamanya di ruangan isolasi, beliau diseksa oleh Spyker dan bawahannya selepasnya ditanyai kenapa dia sangat menentang apartheid, mendukung orang-orang Bantu dan menjelekan nama Afrika Selatan. Pada masa yang sama, seorang ahli politik dari United Party Catherine Taylor mengirim surat agar polis memberi keterangan, tetapi permintaannya ditolak.

Pada pagi hari, tarikh 27 September 1969 dia dibawa pulang ke keluarganya dengan keadaan yang memilukan. Dua tulang rusuknya patah dan 27 luka membiru terkena pukulan di seluruh tubuhnya. Pihak polis berkata bahawa dia tiba-tiba jatuh dari kerusi. Mereka tidak tahu apa-apa. Keluarga Haron kemudian mendakwa bahawa penyebab kematiannya ialah "dipukuli di bahagian dada dan paru-paru sampai mati".

Pada malam 29 September, jenazahnya dibawa ke jirat muslim di daerah Mowbray. Kepulangannya dihadiri oleh 40,000 penziarah dari seluruh Afrika Selatan. Mowbray berjarak sekitar 10 kilometer dari Athlone. Pada malam yang sama, berlaku gempa dahsyat di Tulbagh, Cape Barat.

 Legasi 
Haron ialah salah satu murid As-Syaikh Alawi bin Abbas al-Maliki al-Hassani, ayahanda kepada salah satu ulama besar Mekkah Abdurahman Al Alawi Al Maliki. Dia dipandang sebagai ulama besar Afrika Selatan pada abad ke-20 dan secara aktif menulis beberapa karya dalam bahasa Afrikaans. 

Selepas pemakaman Galiema, pihak keturunan Haron ingin kejujuran pentadbir Afrika Selatan, meski sebenarnya mereka jelas sudah tahu. Pada 29 September 2019, mereka mengirim dakwaan kepada mahkamah, apa yang sebenarnya telah berlaku. Hakim Daniel Thulare pada 9 Oktober 2023 mengatakan bahawa “Empat Sarjan Polis Afrika Selatan ketika itu ialah pelaku dari pembunuhan Imam Abdullah Haron.” 

Pada 2011, cucu daripada Haron, Khalid Shamis membuat filem dokumentari untuk mengenang perjuangan datuknya. 

 Rujukan 

 Pautan luar 

 Muhammed Haron: The „Muslim News“ (1960–1986). Expression of an Islamic Identity in South Africa. In: Louis Brenner (Hrsg.): Muslim identity and social change in Sub-Saharan Africa. Indiana University Press, Bloomington etc. 1993, S. 210–225, ISBN 0-253-31269-8
 Muhammed Haron: Muslims in South Africa. an annotated bibliography. Negeri Cape 1997 (South African Library in association with Centre for Contemporary Islam, UCT), ISBN 0-86968-119-2

Kategori:Kelahiran 1924
Kategori:Kematian 1969
Kategori:Ulama Afrika Selatan